Savski most (Zagreb)
<s>Savski most, poznat i kao Novi savski kolni most ili Savski pješački most, jedan je od mostova na Savi u Zagrebu.</s><s>Sagrađen je 1938. prema projektu Milivoja Frkovića, na mjestu starijeg Crvenog mosta, kao čelična punostijena kontinuirana gredna konstrukcija.</s><s>Iznad dva čelična nosača (razmaknuta 5,8 m) izrađena je armiranobetonska ploča kolnika koja zajedno sa svojim konzolama daje ukupnu širinu mosta od 9 m. Niveleta mosta je konveksna krivulja s krajnjim uzdužnim padom od 1,65 %, a tu zaobljenost prati i linija intradosa, zbog čega je dobiven oblikovno skladan most.</s><s>Konstrukcija mosta je izrazito vitka (1:21), uzimajući u obzir visinu nosača od 250 cm.</s><s>Za gradnju mosta korišten je čelik kvalitete St44, problematičan za zavarivanje debelih lamela debljine 95 mm, no usprkos tome pomoću provođenja zavarivanja uz predgrijavanje postignuta je izuzetna kvaliteta zavara koja odgovara korištenom čeliku.</s><s>Zbog potpunog sprezanja s čelikom, dokazana nosivost armiranobetonske ploče je kasnije premašila je svoju predviđenu ulogu pukog prijenosa opterećenja.</s><s>Sve navedeno učinilo je most iznimnim ostvarenjem, zapaženim i u svjetskoj stručnoj literaturi.</s><s>Most je 1975. stavljen je pod spomeničku zaštitu.</s><s>Danas služi pješačkom i biciklističkom prometu jer je ostale uvelike povećane prometne potrebe tog područja preuzeo Jadranski most u njegovoj blizini.</s>

<s>Povezano 
 Zagrebački savski mostovi</s>

<s>Literatura</s>

<s>Crnobrnja, Neven (2005): "Zagrebački savski mostovi", Građevinar, 57 (12), str. 977-985.</s>

<s>Mostovi u Zagrebu
Gredni mostovi
Mostovi na Savi</s>

